CELEX: 32013D0447
Language: et
Date: 2013-09-05 00:00:00
Title: 2013/447/EL: Komisjoni otsus, 5. september 2013 , otsuse 2011/278/EL artikli 18 lõike 2 kohase standardse võimsuskasutusteguri kohta  EMPs kohaldatav tekst

7.9.2013   
            
            
               ET
            
            
               Euroopa Liidu Teataja
            
            
               L 240/23
            
         KOMISJONI OTSUS,
   5. september 2013,
   otsuse 2011/278/EL artikli 18 lõike 2 kohase standardse võimsuskasutusteguri kohta
   (EMPs kohaldatav tekst)
   (2013/447/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artiklit 10a,
   ning arvestades järgmist:
   
               (1)
            
            
               Selleks, et liikmesriigid saaksid komisjoni otsuse 2011/278/EL (2) artikli18 lõigete 1 ja 3 kohaselt määrata kindlaks direktiivi 2003/87/EÜ artikli 3 punktis h määratletud uutest osalejatest käitiste tootmistasemed, peab komisjon määrama ja avaldama standardsed võimsuskasutustegurid.
            
         
               (2)
            
            
               Selleks, et arvutada LHÜde arv, mis eraldatakse käitistele, kellel on õigus saada ajavahemikul 2013–2020 tasuta LHÜsid, peavad liikmesriigid määrama kindlaks kõnealuste käitiste tootmistasemed. Et määrata kindlaks selliste toodete tootepõhine tootmistase, millele on otsuse 2011/278/EL I lisas kehtestatud tootepõhine võrdlusalus, on vaja standardset võimsuskasutustegurit. Uute osalejate (v.a uued osalejad võimsuse olulise suurenemise tõttu) tootmistaseme kindlaksmääramiseks korrutatakse esialgne otsuse 2011/278/EL artikli 17 lõike 4 kohaselt kõnealuse toote tootmiseks installeeritud võimsus standardse võimsuskasutusteguriga. Käitiste puhul, mille võimsus oluliselt suurenes või vähenes, peavad liikmesriigid kasutama standardset võimsuskasutustegurit, et määrata kindlaks asjaomases käitiseosas lisandunud või vähenenud võimsuse tootepõhine tootmistase.
            
         
               (3)
            
            
               Standardne võimsuskasutustegur peaks olema 80-protsentiil kõikide asjaomast toodet tootvate käitiste keskmistest aastastest võimsuskasutusteguritest. Osana üldisest tegevkäitisi käsitlevate võrdlusandmete kogumisest, mis viidi läbi riiklike rakendusmeetmete koostamiseks, kogusid liikmesriigid andmeid asjaomase toote keskmise aastase tootmise kohta ajavahemikul 2005–2008. Seejärel jagasid liikmesriigid kõnealused tootmisarvud otsuse 2011/278/EL artikli 7 lõike 3 kohaselt määratud esialgse installeeritud võimsusega ning määrasid selle põhjal kindlaks nende territooriumil asuvate asjaomaste käitiste võimsuskasutustegurid. Liikmesriigid esitasid selle teabe riiklike rakendusmeetmete osana komisjonile.
            
         
               (4)
            
            
               Kui komisjon oli kõigilt liikmesriikidelt riiklikud rakendusmeetmed kätte saanud, määras ta EMP-EFTA riikide riiklikke rakendusmeetmeid arvesse võttes 80-protsentiili asjaomast võrdlusalusega toodet tootvate käitiste keskmistest aastastest võimsuskasutusteguritest, pidades silmas vajadust tagada neutraalsed konkurentsitingimused üheainsa ettevõtja käitatavates käitistes toimuva tööstustegevuse ja allhanke korras käitatavates käitistes toimuva tootmise jaoks. Arvutus põhineb teabel, mis oli komisjonile kättesaadav kuni 31. detsembrini 2012.
            
         
               (5)
            
            
               Tootepõhiste võrdlusaluste standardsed võimsuskasutustegurid on esitatud käesoleva otsuse lisas. Kõnealuseid tegureid kohaldatakse aastatel 2013–2020.
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid kasutavad direktiivi 2003/87/EÜ artikli 3 punktis h osutatud käitiste tootepõhise tootmistaseme määramiseks vastavalt otsuse 2011/278/EL artiklile 18 lisas sätestatud standardseid võimsuskasutustegureid.
   Artikkel 2
   Käesolev otsus jõustub esimesel päeval pärast selle avaldamist Euroopa Liidu Teatajas.
   
      Brüssel, 5. september 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 275, 25.10.2003, lk 32.
   
      (2)  Komisjoni 27. aprill 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (ELT L 130, 17.5.2011, lk 1).
   
      LISA
      
                  Otsuse 2011/278/EL I lisas loetletud tootepõhised võrdlusalused
               
               
                  Standardne võimsuskasutustegur
               
            
                  Koks
               
               
                  0,960
               
            
                  Paagutatud maak
               
               
                  0,886
               
            
                  Kuummetall
               
               
                  0,894
               
            
                  Kuumtöödeldud anood
               
               
                  0,928
               
            
                  Alumiinium
               
               
                  0,964
               
            
                  Halli tsemendi klinker
               
               
                  0,831
               
            
                  Valge tsemendi klinker
               
               
                  0,787
               
            
                  Lubi
               
               
                  0,813
               
            
                  Dolomiitlubi
               
               
                  0,748
               
            
                  Tulekindlate toodete lubi
               
               
                  0,784
               
            
                  Valuklaas
               
               
                  0,946
               
            
                  Pudelid ja anumad värvuseta klaasist
               
               
                  0,883
               
            
                  Pudelid ja anumad värvilisest klaasist
               
               
                  0,912
               
            
                  Klaaskiudtooted
               
               
                  0,892
               
            
                  Fassaaditellised
               
               
                  0,809
               
            
                  Sillutuskivid
               
               
                  0,731
               
            
                  Katusekivid
               
               
                  0,836
               
            
                  Pihustuskuivatamisega valmistatav pulber
               
               
                  0,802
               
            
                  Kips
               
               
                  0,801
               
            
                  Kuivatatud teisene kips
               
               
                  0,812
               
            
                  Lühikesekiuline jõutselluloos
               
               
                  0,808
               
            
                  Pikakiuline jõutselluloos
               
               
                  0,823
               
            
                  Sulfittselluloos, termomehaaniline tselluloosimass mehaaniliselt valmistatud tselluloosimass
               
               
                  0,862
               
            
                  Vanapaberist saadud tselluloosimass
               
               
                  0,887
               
            
                  Ajalehepaber
               
               
                  0,919
               
            
                  Pinnakatteta kvaliteetpaber
               
               
                  0,872
               
            
                  Pinnakattega kvaliteetpaber
               
               
                  0,883
               
            
                  Pehmepaber
               
               
                  0,900
               
            
                  Silekihipaber ja lainekihipaber
               
               
                  0,889
               
            
                  Pinnakatteta papp
               
               
                  0,863
               
            
                  Pinnakattega papp
               
               
                  0,868
               
            
                  Lämmastikhape
               
               
                  0,876
               
            
                  Adipiinhape
               
               
                  0,849
               
            
                  Vinüülkloriidmonomeer
               
               
                  0,842
               
            
                  Fenool/atsetoon
               
               
                  0,870
               
            
                  Suspensioon-polüvinüülkloriid (S-PVC)
               
               
                  0,873
               
            
                  Emulsioon-polüvinüülkloriid (E-PVC)
               
               
                  0,834
               
            
                  Naatriumkarbonaat
               
               
                  0,926
               
            
                  Rafineerimissaadused
               
               
                  0,902
               
            
                  Elektrikaarahjus toodetud süsinikteras
               
               
                  0,798
               
            
                  Elektrikaarahjus toodetud legeerteras
               
               
                  0,802
               
            
                  Malmivalu
               
               
                  0,772
               
            
                  Mineraalvill
               
               
                  0,851
               
            
                  Kipsplaat
               
               
                  0,843
               
            
                  Tahm
               
               
                  0,865
               
            
                  Ammoniaak
               
               
                  0,888
               
            
                  Aurufaasiline krakkimine
               
               
                  0,872
               
            
                  Aromaatsed ühendid
               
               
                  0,902
               
            
                  Stüreen
               
               
                  0,879
               
            
                  Vesinik
               
               
                  0,902
               
            
                  Sünteesigaas
               
               
                  0,902
               
            
                  Etüleenoksiid ja etüleenglükoolid
               
               
                  0,840